CELEX: E2022P0001
Language: sl
Date: 2022-01-10 00:00:00
Title: Tožba podjetij G. Modiano Limited in Standard Wool (UK) Limited proti Nadzornemu organu Efte, vložena 10. januarja 2022 (Zadeva E-1/22) 2022/C 103/11

3.3.2022   
            
            
               SL
            
            
               Uradni list Evropske unije
            
            
               C 103/14
            
         
      Tožba podjetij G. Modiano Limited in Standard Wool (UK) Limited proti Nadzornemu organu Efte, vložena 10. januarja 2022
      (Zadeva E-1/22)
      (2022/C 103/11)
      Podjetji G. Modiano Limited in Standard Wool (UK) Limited, ki ju zastopajo odvetnik Karl O. Wallevik iz odvetniške pisarne Advokatfirmaet Wallevik, Klostergaten 36, 5005 Bergen, Norveška, ter odvetnika Charles Whiddington in Zanda Romata, Steptoe & Johnson L.L.P., 489 Avenue Louise, 1050 Bruselj, Belgija, sta 10. januarja 2022 pri Sodišču Efte vložili tožbo proti Nadzornemu organu Efte.
      Podjetji G. Modiano Limited in Standard Wool (UK) Limited Sodišču Efte predlagata, naj:
      
                  1.
               
               
                  ugotovi, da je ta pritožba dopustna in utemeljena;
               
            
                  2.
               
               
                  razglasi odločbo Nadzornega organa Efte z dne 9. novembra 2021 v zadevi št. 84045 za nično;
               
            
                  3.
               
               
                  ugotovi, da je subvencijska shema nova pomoč in da so postaje za zbiranje prejemale nezakonito pomoč vsaj od leta 2002, ter zaprosi Nadzorni organ Efte, naj količinsko opredeli znesek nezakonite pomoči;
               
            
                  4.
               
               
                  Nadzornemu organu Efte naloži plačilo stroškov podjetij G. Modiano Limited in Standard Wool (UK) Limited;
               
            
                  5.
               
               
                  po potrebi sprejme druge primerne ukrepe.
               
            Pravna podlaga in dejansko stanje ter navedeni tožbeni razlogi:
      
                  —
               
               
                  G. Modiano Limited je družba z omejeno odgovornostjo, ustanovljena v Angliji in Walesu. Njena glavna dejavnost je uvoz, izvoz in predelava ovčje volne ter trgovanje z njo.
               
            
                  —
               
               
                  Standard Wool (UK) Limited je družba z omejeno odgovornostjo, ustanovljena v Angliji in Walesu. Je mednarodni predelovalec volne in trgovec z volno, s posebnim poudarkom na predelavi volne v zgodnji fazi in trgovanju z njo.
               
            
                  —
               
               
                  Podjetji G. Modiano Limited in Standard Wool (UK) Limited (v nadaljnjem besedilu: tožeči stranki) sta 6. septembra 2019 pri Nadzornem organu Efte vložili pritožbo v zvezi z norveško subvencijsko shemo za volno (v nadaljnjem besedilu: subvencijska shema).
               
            
                  —
               
               
                  Ta tožba je tožba za razglasitev ničnosti odločbe Nadzornega organa Efte z dne 9. novembra 2021, s katero je bil pritožbeni postopek zaključen (v nadaljnjem besedilu: izpodbijana odločba).
               
            
                  —
               
               
                  Tožeči stranki predlagata razglasitev ničnosti izpodbijane odločbe z obrazložitvijo, da (je) Nadzorni organ Efte:
                  
                              —
                           
                           
                              napačno uporabil pravo in napačno ugotovil, da je subvencijska shema obstoječa in ne nova pomoč;
                           
                        
                              —
                           
                           
                              ni upošteval vseh ustreznih informacij, ki sta mu jih predložili tožeči stranki v svoji korespondenci, in ni izpolnil svoje obveznosti obrazložitve v skladu s členom 16 Sporazuma med državami Efte o ustanovitvi nadzornega organa in sodišča;
                           
                        
                              —
                           
                           
                              ni preiskal in ocenil, v kolikšni meri so postaje za zbiranje prejele nezakonito pomoč;
                           
                        
                              —
                           
                           
                              ni preiskal in ocenil škodljivih učinkov subvencijske sheme na konkurenco.